CELEX: C2007/269/50
Language: mt
Date: 2007-11-10 00:00:00
Title: Kawża C-381/07: Talba għal deċiżjoni preliminari magħmula mill-Conseil d'État (Franza) fit- 8 ta' Awwissu 2007 — Association nationale pour la protection des eaux et rivières — TOS vs Ministère de l'écologie, du développement et de l'aménagement durables

10.11.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 269/29
            
         Talba għal deċiżjoni preliminari magħmula mill-Conseil d'État (Franza) fit-8 ta' Awwissu 2007 — Association nationale pour la protection des eaux et rivières — TOS vs Ministère de l'écologie, du développement et de l'aménagement durables
   (Kawża C-381/07)
   (2007/C 269/50)
   Lingwa tal-kawża: Il-Franċiż
   Qorti tar-rinviju
   Conseil d'État
   Partijiet fil-kawża prinċipali
   
      Rikorrenti: Association nationale pour la protection des eaux et rivières — TOS
   
      Konvenut: Ministère de l'écologie, du développement et de l'aménagement durables
   Domanda preliminari
   L-Artikolu 6 tad-Direttiva [tal-Parlament Ewropew u tal-Kunsill] 2006/11/KE, tal-15 ta' Frar 2006, dwar tniġġiż ikkawżat minn ċerti sustanzi perikolużi skarikati fl-ambjent akwatiku tal-Komunità (1) jista' jiġi interpretat fis-sens li jippermetti lill-Istati Membri, ladarba jiġu adottati programmi intiżi għat-tnaqqis tat-tniġġiż ta' l-ilmijiet li jinkludu standards ta' kwalità ambjentali, li jintroduċu, għal ċerti stallazzjonijiet li huma meqjusa li għandhom livell baxx ta' tniġġiż, sistema ta' dikjarazzjoni b'referenza għal dawn l-istandards, u bi dritt, għall-awtorità amministrattiva kompetenti, li topponi ruħha għall-ftuħ ta' l-azjenda jew li timponi limiti fuq l-iskariku attwali ta' l-istallazzjoni kkonċernata ?
   
      (1)  ĠU L 64, p. 52.